Document ID: 32007R0613

UREDBA KOMISIJE (ES) št. 613/2007
z dne 1. junija 2007
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti (1) in zlasti členov 19 in 20 Uredbe,
ob upoštevanju naslednjega:
(1)
Predsednik sistema potrjevanja procesa Kimberley se je, s predsedniškim obvestilom z dne 3. maja 2007, odločil dodati Liberijo na seznam udeležencev od 4. maja 2007 dalje.
(2)
Prilogo II je zato treba ustrezno spremeniti. Sprememba Priloge II ne posega v posebna pravila Uredbe Sveta (ES) št. 234/2004 z dne 10. februarja 2004 o nekaterih omejevalnih ukrepih proti Liberiji in razveljavitvi Uredbe (ES) št. 1030/2003 (2).
(3)
Nemčija je obvestila Komisijo o spremembi podatkov svojih organov Skupnosti.
(4)
Prilogo III je zato treba ustrezno spremeniti -
SPREJELA NASLEDNJO UREDBO:
Člen 1
Priloga II k Uredbi (ES) št. 2368/2002 se nadomesti z besedilom v Prilogi I k tej uredbi.
Člen 2
Priloga III k Uredbi (ES) št. 2368/2002 se nadomesti z besedilom v Prilogi II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Uporablja se z učinkom od 4. maja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. junija 2007

Labels: 10
14
7
3
18